ત્રણેક મહીને અમે બધાં હસ્તિનાપુર પાછા ફર્યા તો ઇન્ટેલીજન્સ સર્વિસે આપેલા ન્યૂઝ ડિપ્રેસીંગ હતા. પાંડવોએ ખાંડવપ્રસ્થને ઈલીગલી પચાવીને બેઠેલ તક્ષક અને મયાસુર વગેરેને મેન્યુપલેટ કરીને – ‘મનાવીને’ ખાંડવપ્રસ્થમાંથી ‘સ્માર્ટ સીટી’ ઇન્દ્રપ્રસ્થ ઍસૅપ ડૅવલપ કર્યું. અહીં હસ્તિનાપુર સરકારની એ જ યોજનાઓનો ઉપયોગ કરાયો હતો જેમાં હસ્તિનાપુર કરપ્શનને લીધે પછાત રહી ગયું હતું. ઇન્દ્રપ્રસ્થમાં ફ્રી વાઈફાઈ, બધે જ ડિસ્ટીલ્ડ ડ્રીંકીંગ વોટર, ઓનલાઈન ડૉક્યુમેન્ટેશન વ્યવસ્થા વગેરે લોકોને આકર્ષક લાગી, હસ્તિનાપુરથી ઘણાં લોકો ત્યાં રહેવા ગયા. ઇન્દ્રપ્રસ્થના ઇનોગ્રેશનની વાતો ચોતરફ ફેલાઈ ગઈ, જો જીજાશ્રી તેમાં જાય તો દુઃશાસને ધરણા પર બેસવાની ધમકી આપી.